Amandus Schibsted

Amandus Theodor Schibsted (født 5. mai 1849 i Oslo, død 7. mai 1913) var eier av og sjefredaktør i Aftenposten.

Amandus Schibsted arvet avisen etter sin far, Christian Schibsted, i 1879, men hadde arbeidet som journalist i avisen siden 1871. Under hans ledelse ble avisen Norges ledende og mest utbredte konservative dagsavis. Han utmerket seg gjennom en godt organisert, hurtig og pålitelig nyhetstjeneste. Schibsted spilte også en viktig rolle for etableringen og driften av pressens organisasjonsvirksomhet.

Ved Amandus' bortgang i 1913 overtok hans kone Susane Adolphine Cathrine Schibsted (1849–1933) eierskapet i avisen.

Amandus Schibsted er stedt til hvile på Vår Frelsers gravlund i Oslo.

 Referanser 

 Kilder 
 Arbeidernes Leksikon
 Store norske leksikon

Kategori:Norske bedriftsledere
Kategori:Redaktører for Aftenposten
Kategori:Riddere av 1. klasse av St. Olavs Orden
Kategori:Personer begravet på Vår Frelsers gravlund
Kategori:Personer fra Oslo